సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
దక్షిణాఫ్రికాను చిత్తుగా ఓడించిన ఆసీస్..!
డర్బన్ వేదికగా జరిగిన తొలి టెస్టులో దక్షిణాఫ్రికా జట్టుని 118 పరుగుల తేడాతో ఆస్ట్రేలియా చిత్తుగా ఓడించింది. 417 పరుగుల
TNN | Updated:
Mar 5, 2018, 02:52PM IST
డర్బన్ వేదికగా జరిగిన తొలి టెస్టులో దక్షిణాఫ్రికా జట్టుని 118 పరుగుల తేడాతో ఆస్ట్రేలియా చిత్తుగా ఓడించింది. 417 పరుగుల భారీ లక్ష్య ఛేదనకి దిగిన సఫారీ జట్టు 298 పరుగులకే ఆటలో చివరి రోజైన సోమవారం కుప్పకూలిపోయింది. రెండు ఇన్నింగ్స్&zwnj;ల్లో కలిపి మొత్తం 9 వికెట్లు తీసి ఆసీస్ విజయంలో కీలకపాత్ర పోషించిన పాస్ట్ బౌలర్ మిచెల్ స్టార్క్ &lsquo;మ్యాన్ ఆఫ్ ద మ్యాచ్&zwnj;&rsquo;గా ఎంపికవగా.. రెండో టెస్టు పోర్ట్ ఎలిజబెత్ వేదికగా శుక్రవారం నుంచి జరగనుంది.
ఓవర్&zwnj;నైట్&zwnj; స్కోరు 293/9తో ఈ రోజు ఆట కొనసాగించిన దక్షిణాఫ్రికా 5 పరుగుల వ్యవధిలోనే చివరి వికెట్ కోల్పోయింది. డేవిడ్ వార్నర్&zwnj;తో గొడవపడి పట్టుదలతో అసాధారణ ఇన్నింగ్స్ ఆడిన డికాక్ (83: 143 బంతుల్లో 11x4) ఎల్బీడబ్ల్యూగా ఔటైపోయాడు. ఈ మ్యాచ్&zwnj;లో తొలుత బ్యాటింగ్ చేసిన ఆస్ట్రేలియా జట్టు మొదటి ఇన్నింగ్స్&zwnj;లో 351 పరుగులు చేయగా.. అనంతరం దక్షిణాఫ్రికా 162 పరుగులకే ఆలౌటైంది. దీంతో.. 189 పరుగుల ఆధిక్యంతో రెండో ఇన్నింగ్స్ ఆడిన ఆసీస్ 227 పరుగులకి ఆలౌటవగా.. భారీ లక్ష్య ఛేదనలో దక్షిణాఫ్రికా 298 పరుగులకి కుప్పకూలిపోయింది. మ్యాచ్&zwnj;లో దక్షిణాఫ్రికా ఓపెనర్ మార్&zwnj;క్రమ్ (143: 218 బంతుల్లో 19x4) మాత్రమే శతకంతో రాణించాడు.